31998R0420
L 052/21
JURNALUL OFÍCIAL AL UNIUNII EUROPENE
REGULAMENTUL (CE) NR. 420/98 AL COMISIEI
din 20 februarie 1998
de modificare a Regulamentului (CEE) nr. 1756/93 de stabilire a bazei de calcul pentru cursul de schimb agricol din sectorul laptelui și produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3813/92 al Consiliului din 28 decembrie 1992 privind unitatea de cont și ratele de conversie care trebuie aplicate în cadrul politicii agricole comune (1), modificat ultima dată de Regulamentul (CE) nr. 150/95 (2), în special articolul 6 alineatul 2,
întrucât Regulamentul (CEE) nr. 1756/93 al Comisiei (3), modificat ultima dată de Regulamentul (CE) nr. 569/96 (4), stabilește în partea B din anexă evenimentele operative aplicabile în cadrul Regulamentului (CEE) nr. 570/88 al Comisiei din 16 februarie 1988 privind vânzarea de unt la prețuri reduse și acordarea ajutorului pentru unt și unt concentrat pentru utilizare la producerea produselor de patiserie, înghețată sau alte alimente (5), modificat ultima dată de Regulamentul (CE) nr. 531/96 (6); întrucât respectivul regulament a fost revocat și înlocuit de Regulamentul (CE) nr. 2571/97 al Comisiei (7) care introduce, inter alia, posibilitatea de folosire a smântânii la care nu s-au adăugat nici un marcator conform măsurilor de ajutor; întrucât Regulamentul (CEE) nr. 1756/93 trebuie modificat pentru a lua în calcul aceste modificări;
întrucât Regulamentul (CEE) nr. 1756/93 stabilește în partea D din anexă evenimentele operative pentru costurile de depozitare ce urmează să fie plătite de vânzător în cazul în care untul sau laptele degresat praf ce se oferă pentru intervenție publică nu îndeplinesc cerințele stabilite în articolul 2 din Regulamentul (CE) nr. 454/95 al Comisiei din 28 februarie 1995 de stabilire a normelor detaliate pentru intervenția pe piața de unt și smântână (8), modificat ultima dată de Regulamentul (CE) nr. 419/98 (9), și articolul 1 din Regulamentul (CE) nr. 322/96 al Comisiei din 22 februarie 1996 de stabilire a modalităților de aplicare în cazul stocurilor publice de lapte praf degresat (10), modificat ultima dată de Regulamentul (CE) nr. 419/98; întrucât costurile de depozitare menționate anterior sunt fixate în raport cu articolul 7 alineatul 2 din Regulamentul (CEE) nr. 3597/90 al Comisiei din 12 decembrie 1990 privind normele contabile pentru măsurile de intervenție care implică achiziționarea, stocarea și vânzarea produselor agricole prin agențiile de intervenție (11), modificat ultima dată de Regulamentul (CE) nr. 1392/97 (12); întrucât, pentru a asigura consecvență, evenimentele operative menționate anterior trebuie înlocuite printr-o trimitere la evenimentul operativ prevăzut în articolul 7 alineatul 2 din Regulamentul (CEE) nr. 3597/90;
întrucât măsurile stabilite de prezentul regulament sunt conforme cu avizul Comitetului de gestionare pentru lapte și produse lactate,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 1756/93 se modifică după cum urmează:
1.
În partea B.II, punctul 6 se înlocuiește cu următorul text:
Regulamentul
Sumele vizate
Rata de conversie agricolă ce urmează să fie aplicată
6. (CE) nr. 2571/97
Prețul oferit acceptat conform procedurii la care se face trimitere la articolul 16 alineatul (2) litera (d)
Rata de conversie agricolă care se aplică la data plății;”
2.
În partea B.III, punctul 4 se înlocuiește cu următorul text:
Regulamentul
Sumele vizate
Rata conversie agricolă ce urmează să fie aplicată
4. (CE) nr. 2571/97
A. Valoarea ajutorului, acceptată conform procedurii de ofertare la care se face trimitere în articolul 16 alineatul (3) litera (d)
(i)
Rata de conversie agricolă care se aplică în prima zi a lunii în care se adaugă marcatorii la care se face trimitere la articolul 6 alineatul (1)
(ii)
Rata de conversie agricolă care se aplică în prima zi a lunii în care este produs untul concentrat în conformitate cu articolul 22 alineatul (3) litera (b) punctul (i)
(iii)
Rata de conversie agricolă care se aplică în prima zi a lunii în care untul fără marcatori este incorporat în produsele intermediare la care se face trimitere în articolul 8 sau produsele finite la care se face trimitere în articolul 4 alineatul (1)
(iv)
Rata de conversie agricolă care se aplică în prima zi a lunii în care smântâna fără marcatori este incorporată în produsele finite la care se face trimitere în articolul 4 alineatul (1) litera (b).
Totuși, în cazul în care data limită la care se face trimitere în articolul 11 este depășită, rata de conversie agricolă este cea aplicabilă în prima zi a lunii în care expiră termenul.
B. Valoarea de reducere a ajutorului la care se face trimitere în articolul 22 alineatul (4) al treilea paragraf
Rata de conversie agricolă aplicabilă în prima zi a lunii în care expiră termenul menționat în articolul 11.”
3.
La punctul 2.A, partea D, textul „Rata de conversie agricolă aplicabilă la data preluării în sensul articolului 5 alineatul (1)” se înlocuiește cu „Rata de conversie agricolă la care se face trimitere în articolul 7 alineatul (2) literele (a) și (b) din Regulamentul (CEE) nr. 3597/90”.
4.
La punctul 3.A, partea D, textul „Rata de conversie agricolă aplicabilă la data preluării bunurilor vizate” se înlocuiește cu „Rata de conversie agricolă la care se face trimitere în articolul 7 alineatul (2) literele (a) și (b) din Regulamentul (CEE) nr. 3597/90”.
Articolul 2
Prezentul regulament intră în vigoare în cea de-a șaptea zi de la data publicării în Jurnalul Oficial al Comunității Europene.
Totuși, articolul 1 alineatele (1) și (2) se aplică în cazul invitațiilor la ofertă cu data limită de depunere după 1 ianuarie 1998.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 februarie 1998.